b'\n_START_ARTICLE_\nBrigantai\n_START_PARAGRAPH_\nBrigantai\xc2\xa0\xe2\x80\x93 kelt\xc5\xb3 gentis, kuri iki Romos u\xc5\xbekariavim\xc5\xb3 D. Britanijoje vald\xc4\x97 did\xc5\xbeiausi\xc4\x85 dal\xc4\xaf dabartin\xc4\x97s \xc5\xa1iaurin\xc4\x97s Anglijos ir didel\xc4\x99 dal\xc4\xaf vidurio Anglijos. J\xc5\xb3 karalyst\xc4\x97, kurios centras buvo dabartinis Jork\xc5\xa1yras, buvo \xc5\xbeinoma kaip Brigantija. Brigantai buvo vienintel\xc4\x97 kelt\xc5\xb3 gentis, gyvenusi tiek Anglijoje, tiek Airijoje. Airijoje brigantai gyveno ties dabartiniais Vexfordu, Kilkeniu ir Voterfordu._NEWLINE_Brigant\xc5\xb3 \xc5\xbeem\xc4\x97s Anglijoje ribojosi su kit\xc5\xb3 kelt\xc5\xb3 gen\xc4\x8di\xc5\xb3 \xc5\xbeem\xc4\x97mis\xc2\xa0\xe2\x80\x93 karvetijais \xc5\xa1iaur\xc4\x97s vakaruose, parizijais rytuose ir koritaniais ir kornovijais pietuose. \xc5\xa0iaur\xc4\x97je j\xc5\xb3 \xc5\xbeem\xc4\x97s ribojosi su votadini\xc5\xb3 teritorija.'